OpenLLM-France/wikimedia huggingface dataset:
# Anantapur

Anantapur (en telugu అనంతపురం) és una ciutat i corporació municipal de l'Índia capital del districte d'Anantapur a l'estat d'Andhra Pradesh. La població de la corporació és de 466.359 (2006) dels que 360.951 són habitants de la ciutat estricte. Hi va néixer l'expresident Shri Neelam Sanjeeva Reddy i també Shri Tarimala Nagi Reddy, àlies TN, fundador del comunisme revolucionari al país.
El 19 de juny de 2009 hi moria el missioner Vicenç Ferrer, considerat una de les persones més actives en l'ajuda, solidaritat i cooperació amb els desfavorits del tercer món.

## Història

Anantapur hauria derivat el nom de 'Anaatasagaram', un dipòsit gran, traduït com "Oceà sense final" Les viles de Anaantasagaram i Bukkarayasamudram foren construïdes per Chilkkavodeya, ministre de Bukka I, rei de Vijayanagar. Alguns diuen que Anaantasagaram va agafar el nom de la reina esposa de Bukka però altres diuen que no va existir cap reina amb aquest nom. La fundació fou al segle xiv. Fou coneguda després com a "Hande Anantapuram" per la família Hande que va governar la ciutat i Bukkarayapatnam en feu dels reis de Vijayanagar.
Després va passar als Kutubshàhides, Mogols i als nawabs de Cuddapah, si bé la família Hande va romandre com a poder local subordinat. Fou ocupada pel palergar de Bellary durant el govern de Ramappa però fou retornada al seu fill Siddappa. Morari Rao Ghorpade va atacar Anantapur el 1757 i Siddappa va comprar amb diners la retirada dels atacants. Després va passar a mans de Hayder Ali (1775) i de Tipu Sultan. Tipu va fer penjar a tots els membres mascles de la família de Siddappa, però el mateix Sidappa es va escapar del seu captiveri a Srirangapatnam i a la mort de Tipu va retornar i va recuperar la ciutat. Siddappa es va sotmetre al nizam quan el tractat de 1799 li va donar a aquest el control de la zona. Quan els britànics van ocupar el territori (1800) li fou concedida una pensió.

## Llocs d'interès

* Muntanyes Mallapuram a 68 km
* Anantapur Clock Tower, centre de la ciutat
* Temple Lepakshi
* Puttaparthi, Prasanthi Nilayam (casa de Sri Satya Sai fundador d'institucions educatives)
* Thimmamarri manu, un arbre en un terreny que ocupa 20.000 m2 prop de Kadiri. L'arbre figura a la guia de rècords Guinness com el més gran del món
* Temple Venkateswara Swamy i Temple de Xiva a Tadipatri
* Temple del Hanuman a Kasapuram, prop de Guntakal
* Coves Belum a 15 km de Tadipatri.
* Temple Sri Nallalamma a Kanampalli a uns 22 km
* Temple Sri Nagalingeswara swamy a Neelampalli a uns 12 km
* Cascada Buttre pally prop de Kadiri
* Temple Lakshmi Narasimha swamy a Pennaohbulam a 35 km
* Temple de Kadiri Sri Lakshmi Narasimha Swamy
* Devarakonda, turó amb un temple al cim
* Temple Iskcon
* Temple de Xiva i Parvathi a Kuderu a 20 km
* Temple de Sri Subramanyeswara Swamy a Pampanuru, a 20 km.
* Temple de Sri Xiva a Kandukaru a 10 km.
* Penukonda (Ghanagiri) a 70 km amb: Hazrat Baba Fakroddin Dargah, Gran Hanuman del segle xiv, Timmarusu Samadhi, Temple Narasimha swamy, Pache Parswanatha swamy (temple jainista), Gagan Mahal
* Temple del Hanuman prop de Somuladoddi

## Enllaços externs

* Anantapur, portal oficial
* Anantapur.com
* Informació
# Megatylopus

Megatylopus és un gènere extint de mamífers artiodàctils de la família dels camèlids que visqueren a Nord-amèrica des del Miocè superior, fa aproximadament 7 milions d'anys, fins al Plistocè inferior. Se n'han trobat restes fòssils als Estats Units. Atenyien sis metres d'alçada i tenien el coll llarg com el de les girafes, però amb una constitució molt més corpulenta. Pesaven gairebé dues tones. El nom genèric Megatylopus significa ‘peu nuós gros’.

## Referències

* ↑ «Giant camel coming to University's Geology Museum» (en anglès). Universitat de Louisiana a Lafayette, 3 agost 2015. [Consulta: 31 desembre 2024].
* ↑ «Megatylopus cochrani» (en anglès). Universitat de Texas a El Paso, 22 abril 2014. [Consulta: 31 desembre 2024].
* ↑ Prothero, 2006, p. 289.

## Bibliografia

* Prothero, D. R. After the Dinosaurs: The Age of Mammals (en anglès). Indiana University Press, 2006. ISBN 0-253-34733-5.
# Honda Africa Twin

L'Honda Africa Twin, és una motocicleta de tipus trail. Està basada en la NXR-800, que va guanyar el Ral·li París Dakar 3 cops a finals dels anys 80. El model va aparèixer el 1988 amb un motor de 650 centímetres cúbics.
Com a característiques generals, compta amb un motor bicilíndric amb els cilindres en "V", que desenvolupa una potència al voltant de 60CV, segons la versió. El pes és força alt per ser una motocicleta de muntanya, i per tant, no és adequada per pistes en molt mal estat o molt revirades. La seva fiabilitat i gran capacitat de càrrega les converteix, però, en unes grans motocicletes per fer viatges llargs. No és gens estrany veure aquests models per les pistes del Sàhara, l'Àfrica Subsahariana, l'altiplà Bolivià, o altres llocs de difícil accés.

## Versions
### RD-03

El primer model de Africa Twin es denominava XRV650. Presentava un motor bicilíndric en "V", d'uns 50CV de potència, que és compartit amb altres models de la marca, com la NTV 650. Aquesta versió, tot i ser la menys potent, era la que més s'assemblava als models del Dakar que pretenien emular, sent la més lleugera i la que tenia més distància lliure a terra. Posteriors versions van ser més còmodes i més potents però menys aptes per abandonar l'asfalt.

### RD-04

El 1990 va sortir la XRV750, un motor de 750 centímetres cúbics basat en el de l'anterior RD-03. Aquesta versió presentava més parell motor, un radiador d'oli, un xassís reforçat i millors frens que l'anterior. Aquestes millores, però, van augmentar el pes en 17 kg, fet que li va fer perdre habilitats com a motocicleta de muntanya i augmentar habilitats sobre l'asfalt.

### RD-07

El 1993 va aparèixer la darrera versió, que es va fabricar fins al 2003. Aquesta versió era 8 kg més lleugera, i amb un xassís redissenyat, en combinació amb un filtre d'aire sota el dipòsit de benzina, permetia baixar l'alçada del seient de 88 a 86,2 cm, permetent que gent de menys alçada la pogués conduir més còmodament. L'ajust extern de la suspensió de darrere es va substituir per un model no regulable per estalviar costos i es va canviar el color de les llantes.

## Models Relacionats

* Honda Transalp
* Honda NTV650
* BMW R1200GS
# Puig de Mont-roig

El Puig de Mont-roig és una muntanya de 1.991 metres que es troba entre els municipis de Pardines i de Vilallonga de Ter, a la comarca catalana del Ripollès.
Al cim podem trobar-hi un vèrtex geodèsic (referència 291081001).

## Referències

* ↑ GEC
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cercopitec de Dent

El cercopitec de Dent (Cercopithecus denti) és un mico del Vell Món de la família dels cercopitècids. Viu a la República Democràtica del Congo, la República del Congo, Ruanda, l'oest d'Uganda i la República Centreafricana. Anteriorment se'l considerava una subespècie del cercopitec de Wolf (C. wolfi).
Aquest tàxon fou anomenat en honor de l'explorador britànic R. E. Dent.

## Referències

* 1 2 Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005. ISBN 0-801-88221-4. (anglès)
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 106. ISBN 978-0801893049.
# Puig dels Corbs (Pals)

El Puig dels Corbs és una muntanya de 116 metres que es troba al municipi de Pals, a la comarca catalana del Baix Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya

## Vegeu també

* Puig Major (Baix Empordà)
# Campionat del Món de Futsal de la FIFA

El Campionat del Món de Futsal de la FIFA és la competició de seleccions nacionals mundials de futbol sala organitzada per la FIFA.

## Medaller

| Any | Seu | Final | Final | Final | 3r lloc | 3r lloc | 3r lloc |
| Any | Seu | Campió | Resultat | Subcampió | Tercera posició | Resultat | Quarta posició |
| 1989 | Països Baixos | Brasil | 2-1 | Països Baixos | Estats Units | 3-2 (temps extra) | Bèlgica |
| 1992 | Hong Kong | Brasil | 4-1 | Estats Units | Espanya | 9-6 | Iran |
| 1996 | Espanya | Brasil | 6-4 | Espanya | Rússia | 3-2 | Ucraïna |
| 2000 | Guatemala | Espanya | 4-3 | Brasil | Portugal | 4-2 | Rússia |
| 2004 | Xina Taipei | Espanya | 2-1 | Itàlia | Brasil | 7-4 | Argentina |
| 2008 | Brasil | Brasil | 2-2 (4-3 p.) | Espanya | Itàlia | 2-1 | Rússia |
| 2012 | Tailàndia | Brasil | 3-2 | Espanya | Itàlia | 3-0 | Colòmbia |
| Posició | País | | | | Total |
| 1 | Brasil | 4 | 1 | 1 | 6 |
| 2 | Espanya | 2 | 2 | 1 | 5 |
| 3 | Estats Units | 0 | 1 | 1 | 2 |
| 3 | Itàlia | 0 | 1 | 1 | 2 |
| 5 | Països Baixos | 0 | 1 | 0 | 1 |
| 6 | Portugal | 0 | 0 | 1 | 1 |
| 6 | Rússia | 0 | 0 | 1 | 1 |

## Enllaços externs

* FIFA
# Anastasio Aquino

Anastasio Aquino (Santiago Nonualco, El Salvador, 15 d'abril de 1792- San Vicente, 24 de juliol de 1833) fou un líder rebel al Salvador durant l'existència de la República Federal de Centreamèrica, a principis del segle xix.
Líder de l'anomenada rebel·lió d'Anastasio Aquino, va pertànyer a l'ètnia dels Nonualcos, que van ocupar l'actual territori del departament de La Paz.
Al llarg del segle xx ha estat pres com un símbol de rebel·lia i llibertat per part dels sectors polítics d'esquerra. Així mateix, l'art s'ha bolcat sobre la seva figura. Per exemple, els poetes Pedro Geoffroy Rivas i Roque Dalton li han dedicat part de la seva obra. L'escriptora Matilde Elena López va realitzar una peça teatral amb el nom de La balada de Anastasio Aquino.
# Terebratúlides

Els terebratúlides (Terebratulida) són un dels tres únics ordres que encara viuen de braquiòpodes articulats. Els altres ordres són els Rhynchonellida i els Thecideida. Craniida i Lingulida inclouen braquípodes que encara viuen, però són inarticulats. El nom, Terebratula, potser deriva del llatí "terebra", que significa "perforador".
Els terebratúlids típicament tenen conquilles biconvexes que normalment són ovoides a circulars en la línia exterior.
Els terebratúlids poden haver evolucionat a partir dels Atrypida durant el Silurià.

## Classificació

* Subordre Terebratellidina
** Superfamília Kraussinoidea
** Superfamília Laqueoidea
** Superfamília Megathyridoidea
** Superfamília Platidioidea
** Superfamília Terebratelloidea
*** Família Dallinidae
*** Família Ecnomiosidae
*** Família Terebratellidae
*** Família Thaumatosiidae
** Superfamília Zeillerioidea
** Superfamília Bouchardioidea
** Superfamília Gwynioidea
** Superfamília Kingenoidea
** Superfamília Incertae sedis
*** Família Tythothyrididae
* Subordre Terebratulidina
** Superfamília Cancellothyroidea
*** Família Cancellothyrididae
*** Família Chlidonophoridae
*** Família Cnismatocentridae
** Superfamília Dyscoloidea
** Superfamília Terebratuloidea
*** Família Gryphidae
*** Família Tichosidae
*** Família Terebratulidae
Superfamílies extintes
** Superfamília Dielasmatoidea †
** Superfamília Cryptonelloidea †
** Superfamília Loboidothyridoidea †
** Superfamília Stryingocephaloidea †

## Referències

http://www.marinespecies.org/ accessed 11 August 2010
# Quatrecorns

El Quatrecorns és una muntanya de 2.215 metres que es troba al municipi de Queralbs, a la comarca catalana del Ripollès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Rashtrapati Bhavan

Rashtrapati Bhavan és la residència oficial del President de l'Índia a la capital, Nova Delhi. Fins a 1950 era coneguda com a Casa del Virrei i va servir com a residència del Governador General de l'Índia.
El 1911 es va decidir traslladar la capital del país des de Calcuta a Delhi. Mentre el disseny de la nova ciutat prenia forma, la casa del governador general va rebre una posició predominant. L'arquitecte britànic Edwin Lutyens, principal artífex de la planificació de la nova ciutat, va ser l'encarregat de dissenyar l'edifici. El seu primer assistent Herbert Baker també hi va tenir un paper important.
Es va decidir per un disseny clàssic, amb colors i detalls inspirats en l'arquitectura local. Lutyens es va sentir orgullós de la seva obra quan va aprendre que el nou edifici no rebria el nom de «Casa del Governador» nom que rebien la majoria de les residències dels governadors, sinó Casa del Virrei.
Les obres de construcció es van acabar el 1929 i va ser oficialment inaugurat el 1931, al mateix temps que la resta de les obres de la ciutat de Nova Delhi. Es van desplaçar unes tres-cents famílies per alliberar el terreny. Després de la independència de l'Índia el 1947, el governador transitori va continuar residint a l'edifici fins a l'any 1950 quan va ser succeït pel president quan es va proclamar la República de l'Índia. La residència va ser reanomenada com Rashtrapati Bhavan.
L'entrada de l'edifici es realitza a través d'un jardí que recorda als jardins mogols de la regió de Caixmir. Les columnes frontals presenten el dibuix de diverses campanes. L'arquitecte Edwin Lutyens sostenia que si les campanes no sonaven, l'Imperi Britànic mai acabaria.
L'arquitectura del palau és una mescla entre l'estil europeu i l'indi, i fa prova d'un clar sincretisme d'elements de l'Imperi mogol, i de l'art budista i hinduista. Té un total de 3540 habitacions que ocupen una superfície de 19.000 m². Per a la construcció es van utilitzar més de 700 milions de maons i 85.000 m³ de pedra i molt poc acer. L'edifici i el parc tenen una superfície d'unes 130 hectàrees.

## Referències

* 1 2 3 4 5 6 Turner-Bishop, Aidan; Raikar, Sanat Pai. «Rashtrapati Bhavan | History, Design, Description, & Facts» (en anglès). Encyclopædia Britannica, 10-12-2024. [Consulta: 31 desembre 2024].
* ↑ de Palol, Miquel «Actualitat d'Edwin Lutyens». La República, 12-03-2022 [Consulta: 31 desembre 2024].
* ↑ Bru, Eduard «Edwin Lutyens, arquitecte». Quaderns d’arquitectura i urbanisme, 155, 5-1990, pàg. 56-57.
* ↑ Kahn, Jeremy «Amnesty Plan for Relics of the Raj». The New York Times, 30-12-2007 [Consulta: 26 juny 2012]. «He also invented his own "Delhi Order" of neo-Classical columns that fuse Greek and Indian elements.»

## Bibliografia

* Davies, Philip. Splendours of the Raj: British architecture in India, 1660 - 1947. Penguin Books: Harmondsworth, 1987. ISBN 978-0-14-009247-9.

## Enllaços externs

* «Visit Rashtrapati Bhavan» (en anglès).
# Puig dels Corbs (Susqueda)

El Puig dels Corbs és una muntanya de 831 metres que es troba al municipi de Susqueda, a la comarca de la Selva.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Patdi

Patdi o Patri fou un estat tributari protegit a l'agència de Kathiawar, prant de Jhalawar, presidència de Bombai, amb una superfície de 104 km² i una població el 1881 de 3.877 habitants, el 1901 de 2.190 habitants i el 1931 de 17.225 habitants. El 1881 i 1901 hi havia 7 pobles i els ingressos eren el 1881 de 9.000 rúpies i el 1901 de 22.000 rúpies. Era estat de quarta classe de Kathiawar. El tribut el 1881 era de poc més de 52 lliures, pagades al govern britànic.
Fou fundat vers 1484 quan Ver Singh va rebre Viramgam del sultà de Gujarat Mahmud Shah I Begra Gudjarati (Baykara) Saif al-Din (1458-1511); al segle XVII els sobirans van rebre de Jahangir el títol de Shri Desai. l'estat va portar el nom de Viramgam fins al segle XVIII quan la capital va ser ocupada per Baroda i la dinastia es va traslladar a Patdi. Els governants eren del clan Desai dels Kadwa Patidar.

## Llista de Desai shris

* Veer Singh 1484-?
* Un o dos successors
* Banjibhai
* Udekaramji
* Bhavsimhji
* Nathubhai ? - 1796
* Vakhatsimji 1796 - 1809
* Harisimhji 1809-?
* Arbhamji
* Kubersimji
* Jorawarsimhji ? - 1884
* Surajmalji Jorawarsimhji 1884-1913
* Daulatsimhji Surajmalji 1913-1928
* Raghuvirsimhji Daulatsimhji 1928-1940
* Naransimhji Chandrasimhji 1940-1941
* Pratapsimhji Naransimhji 1941-1949 (+1978)

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
* Genealogia
# Anatoli Timosxuk

Anatoli Timosxuk (Lutsk, 30 de març de 1979) és un exfutbolista ucraïnès, actualment entrenador.

## Trajectòria
### FC Volyn Lutsk

Va debutar com a futbolista professional al FC Volyn Lutsk de la segona divisió d'Ucraïna a la temporada 1995/96.

### FC Xhakhtar Donetsk

El març del 1998 el FC Xakhtar Donetsk obté els seus servicis. Amb el FC Xakhtar Donetsk aconsegueix els títols de Lliga de les temporades 2001–02, 2004–05, 2005–06, i les Copes ucraïneses dels anys 2001, 2002 i 2004.

### FC Zenit Sant Petersburg

Al Febrer del 2007 Timosxuk fitxa pel FC Zenit Sant Petersburg per 15 milions d'euros, arribant a convertir-se fins i tot en el capità de l'equip. A la seva primera temporada amb l'equip rus aconsegueix la Lliga Premier de Rússia. El 2008 aconsegueix la Copa de la UEFA guanyant la final al Rangers Football Club amb un resultat de 2-0, fins ara el seu únic títol Internacional. Amb l'equip rus també guanya la Copa russa de futbol de l'any 2010.

### Fußball-Club Bayern München

Va ser contractat pel Fußball-Club Bayern München a la temporada 2009/2010, agafant el número 44. A la seva primera temporada guanya la 1. Bundesliga, la DFB Pokal i arriba a la final de la Lliga de Campions de la UEFA que perd amb l'Inter de Milà amb un resultat de 2-0. A la temporada següent guanya la Supercopa alemanya de futbol.

## Internacional

Timosxuk és el jugador amb més partits internacionals de la selecció d'Ucraïna i en va ser el segon capità. Amb la seva selecció va jugar la Copa del Món de Futbol de 2006, on van ser eliminats als quarts contra la selecció d'Itàlia amb un resultat de 3-0.

## Premis individuals

* Futbolista Ucrainès de l'Any: 2002, 2006, 2008
* Millor jugador de l'any a Rússia: 2007.
Timosxuk amb Ucraïna - Plantilles de navegació :
Selecció de futbol d'Ucraïna – Copa del Món de Futbol de 2006
1 Xovkovski •
2 Nesmachniy •
3 Yatsenko •
4 Timosxuk •
5 Yezerskiy •
6 Rusol •
7 Xevtxenko •
8 Shelayev •
9 Hússiev •
10 Voronin •
11 Rebrov •
12 Pyatov •
13 Txigrinski •
14 Husin •
15 Milevski •
16 Vorobey •
17 Vašćuk •
18 Nazarenko •
19 Kalynychenko •
20 Byelik •
21 Rotan •
22 Sviderskyi •
23 Xust •
Seleccionador: Blokhín
Selecció de futbol d'Ucraïna – Eurocopa 2012
1 Kòval •
2 Selin •
3 Khatxeridi •
4 Timosxuk •
5 Kútxer •
6 Hàrmaix •
7 Xevtxenko •
8 Alíev •
9 Hússiev •
10 Voronin •
11 Iarmòlenko •
12 Piàtov •
13 Xevtxuk •
14 Rotan •
15 Milevski •
16 Seleznov •
17 Mikhàlik •
18 Nazarenko •
19 Konoplianka •
20 Rakitski •
21 Butkò •
22 Dević •
23 Horiàinov •
Entrenador: Blokhín
Selecció de futbol d'Ucraïna – Eurocopa 2016
1 Boiko •
2 Butkò •
3 Khatxeridi •
4 Timosxuk (c) •
5 Kútxer •
6 Stepanenko •
7 Iarmòlenko •
8 Zozúlia •
9 Kovalenko •
10 Konoplyanka •
11 Seleznov •
12 Piàtov •
13 Xevtxuk •
14 Rotan •
15 Budkivski •
16 Sidortxuk •
17 Fedetski •
18 Ribalka •
19 Hàrmaix •
20 Rakitski •
21 Karavàiev •
22 Zíntxenko •
23 Xevtxenko •
Entrenador: Fomenko :
# June Croft

June Croft (Ashton-in-Makerfield, 17 de juny de 1963) és una nedadora anglesa ja retirada, especialista en estil lliure, que va competir durant les dècades de 1970 i 1980.
El 1980 va prendre part en els Jocs Olímpics d'Estiu de Moscou on va disputar quatre proves del programa de natació. Fent equip amb Helen Jameson, Margaret Kelly i Ann Osgerby guanyà la medalla de plata en els 4x100 metres estils, mentre en els 4x100 metres lliures fou quarta i en els 200 metres lliures sisena com a resultats més destacats. Quatre anys més tard, als Jocs de Los Angeles, va disputar cinc proves del programa de natació. Guanyà la medalla de bronze en els 400 metres lliures, rere Tiffany Cohen i Sarah Hardcastle. En els 4x100 metres estils fou quarta i en els 100, 200 i 4x100 metres lliures sisena. La seva tercera, i darrera´, participació en uns Jocs fou el 1988, a Seül, on va disputar quatre proves del programa de natació. En totes elles quedà eliminada en sèries.
Va representar Anglaterra als Jocs de la Commonwealth de 1982 disputats a Brisbane, Austràlia, i als de 1990, disputats a Auckland, Nova Zelanada, amb un balanç de tres medalles d'or, dues de plata i dues de bronze. Durant la seva carrera també guanyà 24 campionats nacionals.

## Referències

* 1 2 «Olympedia – June Croft». [Consulta: 20 juliol 2021].
* ↑ «June Croft | Commonwealth Games Federation» (en anglès). Arxivat de l'original el 2021-07-20. [Consulta: 20 juliol 2021].
# Roc de l'Àliga (Vilallonga de Ter)

El Roc de l'Àliga és una muntanya de 1.410 metres que es troba al municipi de Vilallonga de Ter, a la comarca catalana del Ripollès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Edmund Hlawka

Edmund Hlawka (Bruck an der Mur, 5 de novembre de 1916 - Viena, 19 de febrer de 2009) va ser un matemàtic austríac.

## Vida i Obra

Nascut en una vila de l'estat d'Estíria, uns cinquanta quilòmetres al nord de Graz, els seus pares es van traslladar aviat a Viena on va ser escolaritzat. El 1934 va iniciar els seus estudis de matemàtiques, física i astronomia a la universitat de Viena, en la qual es va doctorar el 1938 amb una tesi sobre aproximació diofàntica. A partir d'aquesta data va ser assistent a la universitat de Viena, fins que l 1944 va obtenir l'habilitació docent amb una conferència en la que va demostrar una conjectura de Hermann Minkowski, que ara porta el nom de teorema de Minkowski-Hlawka. Va ser professor titular de la universitat de Viena fins al 1981 quan va passar a ser-ho de la universitat Tècnica de Viena, en la qual es va retirar el 1987. També va ser professor invitat per breus períodes a diverses universitats com Princeton, Caltech, la Sorbona o l'ETH Zürich.
Va tenir una gran influència en les matemàtiques a Àustria perquè, a més de dirigir unes 130 tesis doctorals, va formar a més de 800 matemàtics que van esdevenir professors de secundària.
En recerca, els eu camp de treball va ser la teoria de nombres, fent aportacions importants en la teoria de la distribució uniforme, la geometria dels nombres i la integració numèrica. Va publicar o editar (sol o en col·laboració) una dotzena de llibres i més de 150 articles científics.

## Referències

* ↑ Tichy, 2009, p. 107.
* ↑ Schmidt, 2009, p. 303.
* ↑ Tichy, 2009, p. 108.
* ↑ Tichy, 2009, p. 112.
* ↑ Zong, 1999, p. 62.
* ↑ Schmidt, 2009, p. 304.
* ↑ Moskaliuk, 2001, p. Foreword.
* ↑ Tichy, 2009, p. 114-115.
* ↑ Tichy, 2009, p. 115-120.

## Bibliografia

* Moskaliuk, Stepan. Edmund Hlawka (en alemany). Verlag der Österreichischen Akademie der Wissenschaften, 2001. ISBN 978-3-70013-033-8.
* Schmidt, Wolfgang M. «Edmund Hlawka (1916–2009)» (en anglès). Acta Arithmetica, Vol. 139, Num. 4, 2009, pàg. 303-320. DOI: 10.4064/aa139-4-1. ISSN: 0065-1036.
* Tichy, Robert F. «Nachruf auf Edmund Hlawka» (en alemany). Monatshefte für Mathematik, Vol. 158, Num. 2, 2009, pàg. 107-120. DOI: 10.1007/s00605-009-0143-x. ISSN: 0026-9255.
* Zong, Chuanming. Sphere Packings (en anglès). Springer, 1999, p. 62-63. ISBN 0-387-98794-0.

## Enllaços externs

* O'Connor, John J.; Robertson, Edmund F. «Edmund Hlawka» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Schipani, Nicole. «Nachruf Professor Edmund Hlawka». Technische Universität Wien, 2009. [Consulta: 25 setembre 2022]. (alemany)
# Muntanyes Poues

Les Muntanyes Poues és una serra situada al municipi de Palafrugell a la comarca del Baix Empordà, amb una elevació màxima de 242 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya